Diari Oficial de la Generalitat Valenciana


Sumari del DOGV 8470, del 23-01-2019 (2019/234)

RESOLUCIÓ de 27 de desembre de 2018, de la Conselleria d'Hisenda i Model Econòmic, per la qual s'autoritza generar crèdits en el pressupost de la Vicepresidència i Conselleria d'Igualtat i Polítiques Inclusives, programa 323.10, Igualtat de gènere, per fons finalistes no inclosos en el pressupost, en concepte d'ajudes per a dones víctimes de violència de gènere. Expedient número 16.032/18-164.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8470

Data del DOGV
:   23-01-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/234


Data del document
:   27-12-2018

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 27 de desembre de 2018, de la Conselleria d'Hisenda i Model Econòmic, per la qual s'autoritza generar crèdits en el pressupost de la Vicepresidència i Conselleria d'Igualtat i Polítiques Inclusives, programa 323.10, Igualtat de gènere, per fons finalistes no inclosos en el pressupost, en concepte d'ajudes per a dones víctimes de violència de gènere. Expedient número 16.032/18-164. [2019/234]  
  
La Llei orgànica 1/2004, de 28 de desembre, de mesures de protecció integral contra la violència de gènere, garanteix a les dones víctimes de violència de gènere una sèrie de drets, entre els quals troben cabuda determinades mesures de suport econòmic que apareixen regulades en l'article 27 del text legal esmentat.  
El pressupost inicial per a l'exercici 2018 inclou en el capítol de transferències corrents del programa pressupostari 323.10, Igualtat de gènere, la línia S6383, «Ajudes per a les dones víctimes de violència de gènere», amb una dotació de 850.000 euros.  
Sobre la base de la imprevisibilitat de les circumstàncies de fet que justifiquen la condició de beneficiària d'aquestes ajudes, i per no establir la norma un termini concret per a sol·licitar-les, revisades les presentades a l'empara de la convocatòria d'aquesta subvenció fins al moment actual, es constata que el crèdit pressupostat inicialment per a la referida línia resulta insuficient per a atendre la totalitat de les sol·licituds amb dret a ajuda presentada per les beneficiàries.  
A aquest efecte i en virtut del que es disposa en els articles 21 i 24 de la Llei 22/2017 de pressupostos de la Generalitat per a l'exercici 2018, aquesta Conselleria d'Hisenda i Model Econòmic, adopta la següent resolució:  
  
Primer  
S'autoritza un augment en el pressupost d'ingressos, en l'aplicació 401.08, «Transferències corrents finalistes de l'Administració de l'Estat. Àrea de treball i serveis socials», per import de 100.000 euros.  
  
  
Segon  
S'autoritza una generació de crèdits en el pressupost de despeses, en l'aplicació 77.91.84.655.01.6 per import de 100.000 euros, que suposa l'increment dels fons finalistes de la línia de subvenció S6383, «Ajudes per a dones víctimes de violència de gènere», d'acord amb el detall següent:  
  
Codi Denominació Dotació anterior Modificació Dotació actual  
S6383 Ajudes per a dones víctimes de violència de gènere 862.153 169.458 501.669  
  
  
Tercer  
Com a conseqüència de l'import generat pel fons assignat per al desenvolupament del programa de lluita contra la violència de gènere, es modifica la FP3 del programa 323.10, Igualtat de gènere, les dades relatives a l'aplicació d'ingressos 401.08 queden establits en els termes següents:  
  
Codi ingrés Origen / Destinació del finançament Cap. Línia Import  
401.08 Àrea de Treball i Serveis Socials. 1.652.580,55  
 Programa assistència social integral a víctimes de violència de gènere 2 NA 702.580,55  
 Programa lluita contra la violència de gènere 4 S6383 950.000,00  
  
  
València, 27 de desembre de 2018.- El conseller d'Hisenda i Model Econòmic: Vicent Soler i Marco.